AlexejDobrolubov/national_council_slovak_2010 huggingface dataset:
6. schôdza NR SR - 22.deň - B. popoludní
Dátum: 2024-01-24
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

116. Igor, počúvala som ťa pozorne a, samozrejme, úplne vecný súhlas. A čo ma zaujalo na tom, čo si hovoril, bolo to, že teda idete dávať pozmeňujúce návrhy ako KDH, ja predpokladám, že určite bude väčšina opozície dávať pozmeňováky, ale teda neviem prečo, ale pri tebe mi tak napadlo, lebo podľa mňa tie pozmeňováky treba určite dávať s cieľom poukázať na to, čo je na tom zákone zlé, a myslím si, že ich aj bude veľmi veľa, lebo tam je toho veľmi veľa zlého. Ale napriek tomu si myslím, že ten zákon je neopraviteľný, nech sa akokoľvek budeme snažiť, a to z toho dôvodu, že keď neprebehlo to medzirezortné pripomienkové konanie, tak pri najlepšej vôli a najväčšom možnom sústredení my nevieme, nás je tu 150, čo je pár, a teda ešte vlastne koalícia vôbec nereaguje, čiže polovica, to je naozaj málo oproti všetkým tým ľuďom, ktorí analyzujú v medzirezortnom pripomienkovom konaní daný zákon, vyjadrujú sa k nemu, a musí sa potom s tým vysporiadať dané ministerstvo. Toto nevieme v žiadnom vesmíre nahradiť nijako, a teda ja veľmi dúfam, že KDH to nerobí teraz s cieľom, že však dáme nejaký pozmeňovák, ktorý nám prijmú, niečo tam dohodneme a potom zákon podporíme. Verím, že to robíte s tým, že naozaj to bude len poukázanie na to, čo všetko je na tom zákone zlé, lebo takto to treba robiť a takto je to správne, lebo si veľmi dobre povedal, aké to môže mať následky, akým spôsobom sa to pripravuje, aj ďalší opoziční kolegovia, nehovoriac o tom, že tu všetci z opozície suplujeme prácu koalície, vystupujeme tu rad radom s odbornými argumentami vrátane teba, Igor, a tvojich kolegov z KDH a nedostávame, že žiadnu odpoveď. Nula. Tak ja predpokladám a hovorím teraz k všetkým v opozícii, že im toto neprejde len tak. Ďakujem pekne.
6. schôdza NR SR - 22.deň - B. popoludní
Dátum: 2024-01-24
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

64. Ďakujem. Ja si dovolím povedať, že veľmi dobre hovoríš, Rišo, aj naši kolegovia z opozície hovoria. A ja teda pre ilustráciu prečítam ďalší z tých modelových prípadov, a to je, keď falošný stavebník podvedie mladých manželov. Predstavte si situáciu, že páchateľ vystupuje pod falošnou identitou a za päť mesiacov vyberie od manželského páru 30-tisíc, predstavte si, že manželka je na materskej dovolenke s jedným dieťaťom, manžel zarába priemernú mzdu a týchto 30-tisíc im požičajú rodičia na rekonštrukciu staršieho rodinného domu, ktorý si manželia kúpili na hypotéku. A páchateľ im nepravdivo tvrdí, že tento dom bude zrekonštruovaný do šesť mesiacov od zaplatenia zálohy, a následne sa po ňom, samozrejme, zľahne zem a mladému manželskému páru zostane v rukách len zmluva o dielo s pečiatkou a falošnou identitou živnostníka. No tak dnes je to značná škoda, po novom, keď toto bude schválené, to bude malá škoda. Dnes je to považované za zločin, neskôr bude za prečin, ale čo je zaujímavé, dnes by za to páchateľ dostal alebo hrozilo by mu tri až desať rokov, zatiaľ čo po novom to budú maximálne dva roky. A pozor, ak to urobí prvýkrát, tak aj v prípade... aha, ak to odmietne ten páchateľ a aj v prípade nevrátenia škody, tak v praxi trest domáceho väzenia, prípadne veľmi mierny podmienečný trest odňatia slobody mu hrozí. Teda takýto človek dostane domáce väzenie. Rozumieme sa? A... (Reakcia z pléna.) Tri mesiace hovoríš? (Reakcia z pléna.) Minimálne tri mesiace. Takže toto tu ideme teraz schváliť, pričom ešte skomplikujeme aj používanie odpočúvacích zariadení a takéto veci. Čiže gratulujem tým, ktorí za toto chcú hlasovať, naozaj gratulujem. Je to fakt nechutné, musím povedať.
6. schôdza NR SR - 22. deň - A. dopoludnia
Dátum: 2024-01-24
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

112. Zuzi, ja ťa za tú krátku chvíľu, čo si v parlamente, mám úprimne veľmi rada. Ty si jeden zlatý, milý človek, úplne srdečný, fakt mám z teba skvelý pocit a len to ťa ospravedlňuje, že ty si túto koalíciu, počúvaj, počúvaj to teraz (povedané so smiechom), hej, že ty si ich vyzvala, aby čítali knihu, hej? (Povedané so smiechom. Smiech v sále. Reakcia z pléna.) Počkaj ja, ja len že, ja to chápem, lebo ty si akože fakt dobrosrdečná, ale teraz že, že si to zhrňme, že ty si vlastne odporučila ľuďom, ktorí napríklad nepoužívajú papier, ani keď čítajú, hej, len pripomínam, alebo, alebo popili, menej vládzu, pretože popili, tak ty, alebo takí, čo nás môžu tak akurát bozkávať všade, prípadne ľuďom, ktorí sú tvárami hoaxerskej scény vyslovene, alebo urobia 28 gramatických chýb, keď napíšu nejaké svoje vyjadrenie, ľuďom, ktorí jednoducho hrali Wimbledon a kvety na niekoho česť, na česť... jeho pamiatku, dávajú k, ku košu smetnému, tak týmto ľuďom ty odporúčaš prečítať si knihu a dúfaš, že to s nimi niečo urobí? No tak si fakt zlatá. Na druhej strane tu máme v tej koalícii aj ľudí, ktorí vedia veľmi dobre čítať, a oni už ani nepotrebujú čítať tieto knihy, lebo oni veľmi dobre vedia, čo robia. Ja nepochybujem o tom, že pán minister Susko alebo Šutaj Eštok, alebo mnohí ľudia z HLAS-u, ja osobne mám napríklad veľmi rada a považujem ho za naozaj kvalitného manažéra, pána Druckera, s ktorým som sa včera o tomto rozprávala (povedané so smiechom), ja nepochybujem o tom, že oni veľmi dobre vedia, čo robia, veľmi dobre to vedia, napriek tomu nemajú tú silu postaviť sa a povedať, že toto je zlé, že toto nerobme. A niektorí možno, pretože, že sú slabí, niektorí možno preto, lebo, naopak, presne to takto chcú, ale napriek tomu si myslím, že fakt nikto z koalície čítať knihu nebude. Prepáč. Dúfam, že som ťa nesklamala.
6. schôdza NR SR - 21.deň - B. popoludní
Dátum: 2024-01-23
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

265. Mária, celú dobu, ako si rozprávala, som rozmýšľala nad tým, koho vlastne oslovovala táto koalícia pred voľbami, koho sa sna... o koho hlavne hlasy sa snažila. A spomínam si, že to boli nízkopríjmoví občania, ktorým hovorili: V šak my vám pomôžeme. Ani to, samozrejme, nie je pravda, lebo aby politik mohol rozdať peniaze ľuďom, musí ich najprv ľuďom zobrať, potom zaplatiť všelijaké úplatky úradníkom a kdečo a potom, čo zostane, vráti ľuďom. Čiže nikdy to nie je pravda, ale na toto hrali, čiže nízkopríjmoví ľudia. No mňa by zaujímalo, či nízkopríjmoví ľudia vedia, že práve oni sú teraz ohrození najviac, lebo tuto sa veľmi znižuje, znižujú tresty ľuďom, ktorí urobia škodu do 35-tisíc eur, čo je vlastne škoda drvivej väčšiny, alebo teda hodnota drvivej väčšiny áut na Slovensku. Oni nebudú kradnúť autá boháčom, ale obyčajným, bežným ľuďom. A takisto domácnosti budú ohrozené práve tie, ktoré teda nemajú nejakú, nejakú vyššiu hodnotu. Budú jednoducho cieliť na týchto, na tieto nižšie hodnoty. Oslovovali rovnako matky s deťmi, že teda my vám pomôžeme zlepšiť život. Mňa by zaujímalo, či tie matky vedia, že ich deti budú do zločinov vťahované, pretože práve tie skupiny mafiánov, vagabundov, ktorí organizujú trestnú činnosť, budú tieto deti vťahovať. Oslovovali dôchodcov, že im dajú 300 euro a podobne, tak by ma zaujímalo, či tí dôchodcovia, keď ich volili, vedeli, že síce im dajú nejaké drobné, ale potom tí, ktorí im vykrádajú domovy, tí, ktorí ich okrádajú, ktorí ich ohrozujú, tak ich nebudú trestať za to, že im, že tým dôchodcom ukradnú celoživotné úspory. Celú dobu, ako si rozprávala, neviem pochopiť, ako napriek všetkým týmto argumentom tu nie je jeden koaličný človek, ktorý by toto obhájil, lebo to sa obhájiť nedá.
20. schôdza NR SR - 1.deň - B. popoludní
Dátum: 2024-09-12
Poslanec: Bartek, Michal (HLAS - SD)
Druh vystúpenia: Vystúpenie s faktickou poznámkou

178. Pán Gröhling, viackrát ste povedali, zdravím vás, dobrý deň. Viackrát ste spomenuli a opakovali ste slovíčko absurdné v tom vašom vystúpení a mne najviac prišlo absurdné, že to hovorí človek, ktorého strana asistovala Matovičovi a verejne mu držala balónik, keď kráglovali Slovensko vrátane verejných financií. Vrátane toho, ako aj vaša ministerka, teraz súčasná pani Kolíková, za nej zomierali ľudia vo väzbe. (Potlesk.) A nebol to jeden človek, áno? To ste vtedy, pán Gröhling, prečo nepoukazovali na tieto problémy, prečo ste nepovedali pánovi Hargašovi, čo zase verne držal balónik Veronike Remišovej na MIRI, že čo to tam robia s tými eurofondami. Tiež ďalší veľký odborník. A mňa stále naozaj tak vytáča, keď vy v tej SaS-ke hovoríte, akí ste odborníci na tie financie. No to je pre vás. Aj pán Sulík povedal, že buď financie, alebo ministerstvo hospodárstva. Keby ste sa raz, nedajbože, dostali do vlády, že by mal na to zálusk. Ale veď tie financie a súčasný stav verejných financií na Slovensku, to je priama zodpovednosť predchádzajúcich vlád, pán Gröhling. Pretože vy ste zadlžili to Slovensko do takého stavu, z ktorého my teraz máme čo robiť, aby sme neškrtili tých ľudí a neuberali tie sociálne benefity, pretože aj my sme dali našim voličom nejaký sľub, ktorý mi budeme držať. Ja viem, áno, vám nevadilo, keď za vašej vlády sa historicky najviac seniorov prepadlo do pásma chudoby a závidíte im. Vy furt máte niečo proti tomu trinástemu dôchodku, červenajú vám pri tom oči. Ale viete, my sme im to sľúbili a sme im to doručili. Ako sme doručili aj zmeny vo verejnom obstarávaní pre samosprávy, eurofondovú revolúciu a tak ďalej, a tak ďalej. Za nami stoja výsledky. A od vás si budeme naozaj pamätať len ten vypitý bar. To bude asi tak všetko a, prosím vás ešte, ako človek z Trenčianskeho kraja, prestaňte s tou demagógiou ohľadom nemocnice Trenčín. Pretože veľmi dobre viete, že tie sprostosti, čo tárate o tom kardiologickom centre, ktoré nikdy ani centrom nebolo, nie sú vôbec pravda. Ďakujem.
20. schôdza NR SR - 1.deň - B. popoludní
Dátum: 2024-09-12
Poslanec: Bartek, Michal (HLAS - SD)
Druh vystúpenia: Vystúpenie s faktickou poznámkou

40. Pán poslanec Dubéci, z toho gulášu nezmyselnosti, čo ste namiešali, by sa aj človek najedol, ale asi by mu bolo veľmi nevoľno. Viete, vy tu splietate a porovnávate také nezmysly, že to je nevídané. A dotkli ste sa tam aj v podstate dotácií na živočíšnu výrobu. My veľmi dobre vieme, že vy ste strana, ktorá vyslovene bojuje proti poľnohospodárom, vadia vám kravy, lebo produkujú metán. Vadia vám kravy, lebo sa pasú na lúkach, však, pani poslankyňa Stohlová, a tak ďalej, a tak ďalej. Hovoríte o dotáciách na podporu slovenského folklóru a porovnávate veci, ktoré sa porovnávať nedajú. Pretože tu sú veci, ktoré majú dlhodobé, stabilné, udržateľné benefity pre celú našu spoločnosť a vy to porovnávate s nejakými tanečkami, ktoré skôr pripomínajú nejakú psychickú chorobu, tak to je smutné, pán kolega. Ďakujem. (Potlesk.)
20. schôdza NR SR - 1.deň - A. dopoludnia
Dátum: 2024-09-12
Poslanec: Bartek, Michal (HLAS - SD)
Druh vystúpenia: Vystúpenie s faktickou poznámkou

44. Pán Šimečka, čo bolo vecné a konštruktívne na tom, keď ste Robertovi Ficovi z námestí odkazovali, že narazí a nebude to semafor?! To ste sa potešili, keď narazil na tie guľky toho atentátnika v Handlovej? To boli tie slušné protesty, keď ste mu hovorili, že pozor, pozor, lebo narazíte! To bola tá vecná, konštruktívna politika, slušná, ktorú prezentujete? Strácanie času je táto schôdza? A nebolo strácanie času, keď ste tu šaškovali a blokovali parlament paralýzou skoro pol roka, úplne nezmyselne a Ústavný súd nám dal za pravdu a vy to veľmi dobre viete, že aj tá vaša obštrukcia bola totálne zbytočná. A čo ma dojalo úplne, viete, nebudem spomínať žiadnych vašich ďalších rodinných príslušníkov, ale len vášho otca, pretože ten sa verejne zapája do politického života. Vy hovoríte, že to je nejaký skvost tohto štátu?! On?! Ktorý náš národ a tento štát označuje za malý a slabý, ktorý nikdy nebojoval?! A to Slovenské národné povstanie bolo čo?! (Potlesk.) Čo sme tu oslavovali?! Som bol rád, že ten dvojkríž nepadol po tom, čo ste povedali! Tak sa trochu spamätajte! Lebo toto naozaj sa už nedá počúvať, čo vy tu rozprávate! A vy ste nejaká chránená zver, pán Šimečka? Veď keď pochybíte, rozprávajme sa o kohokoľvek pochybeniach, aj o vašich! My v HLAS-e pracujeme, energo-pomoc, pomoc regiónom, trináste dôchodky, plníme si programové vyhlásenie vlády, ale to neznamená, že sa nebudeme venovať aj vám a vašim prešľapom! Vy ste sa tridsať sekúnd vyviňovali a inak ste len špinili, kričali a poukazovali na nás. Tak si poupratujte najskôr pred vlastným prahom. Ďakujem. (Potlesk.)
19. schôdza NR SR - 2.deň - B. popoludní
Dátum: 2024-09-11
Poslanec: Bartek, Michal (HLAS - SD)
Druh vystúpenia: Vystúpenie s faktickou poznámkou

56. Ďakujem veľmi pekne za slovo, pán predsedajúci. Pán Hlina, povedali ste jednu dobrú vec, s ktorou súhlasím, že musíme tým všetkým ľuďom dávať dôstojnosť aj v tom Policajnom zbore, nuž ale viete, jeden z takých policajtov, ktorý si prešiel aj od piky aj tú ulicu, a teraz tu nechcem nejak citovo alebo zneužívať to na vyvíjanie politického kapitálu, ale jeden z takých policajtov bol aj Milan Lučanský, na ktorého sa to najviac odrazilo, že ako on bývalý prezident Policajného zboru, ako sa mu ten štát odvďačil za to, že naháňal tých mafiánov, aj tých gaunerov, voči ktorým ste povedali, že voči takýmto policajtom sa vždy skloníte a zatlieskate im za to, že robili túto tvrdú robotu aj v tých rokoch, keď tu naozaj nebolo na tých uliciach jednoduché, tak ten skončil svoju životnú púť vo väzbe. Ďakujem.
19. schôdza NR SR - 2.deň - B. popoludní
Dátum: 2024-09-11
Poslanec: Bartek, Michal (HLAS - SD)
Druh vystúpenia: Vystúpenie s faktickou poznámkou

36. Chvalabohu, že tá stolička drží dobre, pán poslanec, lebo ma z nej skoro prekotilo. Viete, vy ste povedali, a sranda, normálne ma vytáča ten váš ohromný alibizmus, kedy poviete, že pomaly za devastačnú situáciu slovenských financií môže tuto len táto vláda. Hovoríte o roku 2019, ale pritom to sú zase fakty, hej, čísla. Veď ste odborník, sa v tom vyznáte, ale veď tie čísla hovorili jasne. Že vláda vtedajšia Petra Pellegriniho, kde aj pán minister Kamenický už bol ministrom financií, odovzdávala historicky najlepšie finančný, v podstate finančný stav štátneho rozpočtu aj štátneho dlhu, kedy sme sa naozaj blížili k nulovému deficitu. A zase ste len potvrdili, že vy v tom PS-ku namiesto toho, aby ste teda preukázali tú svoju odbornosť, hodnotíte prácu ministra financií skrz nejaký facebookový príspevok. Viete, tak to je pre mňa také úbohé. Ďakujem.
16. schôdza NR SR - 2.deň - A. dopoludnia
Dátum: 2024-07-16
Poslanec: Bartek, Michal (HLAS - SD)
Druh vystúpenia: Vystúpenie s faktickou poznámkou

105. Ďakujem veľmi pekne za slovo. No, pán kolega Glück, naozaj veľmi pekne ďakujem za to nastavenie zrkadla tým progresívno-liberálnym silám a myslím si, že v tých bratislavských kaviarňach sa im po tom, čo si povedal, bude veľmi ťažko piť to latéčko, ale to je ich modus operandi. Oni keď niečo nechcú počúvať, hneď to označia za hoax a nepravdu, veď to robili pri covide, robia to aj teraz. Oni sa nemenia. Zostávajú stále v tom istom a hlavne, vieš, oni dostali totálny debakel na tom Ústavnom súde a opäť to musíme tej verejnosti pripomínať. Pretože o čo išlo? Zrušenie Úradu špeciálnej prokuratúry bolo v poriadku. Novela trestných kódexov v poriadku. A aj kvôli čomu sa tu rituálne stavali, tlieskali si a tancovali ako indiáni, že lámeme nejakým spôsobom rokovací poriadok cez koleno, Ústavný súd rozhodol, že bolo všetko v súlade s rokovacím poriadkom. Takže ťažko sa im to pokúš... ťažko sa im to počúva a naozaj povedal si im, povedal si im veľkú pravdu. A konečne by sa mali zamyslieť. Pretože tie tóny nenávisti, ktoré neustále vypúšťajú dlhé roky do spoločnosti, už spôsobili veľmi veľa krvi. Naposledy to bola krv Roberta Fica a nechceme sa dožiť toho, kto bude ďalší. Ďakujem. (Potlesk.)
16. schôdza NR SR - 1.deň - B. poludní
Dátum: 2024-07-15
Poslanec: Bartek, Michal (HLAS - SD)
Druh vystúpenia: Vystúpenie v rozprave

49. Ďakujem veľmi pekne za slovo. Pani poslankyňa Jurík, dožadujete sa tu odbornej diskusie založenej na faktoch a argumentoch, a pritom sama vo svojom vystúpení najskôr desať minút lamentujete o všetkom inom, len nie o predmetnej veci. Chcete odbornú diskusiu a vo vašom príspevku k skrátenému legislatívnemu konaniu o novele Trestného zákona spomínate Orbána a bombardovanie kyjevskej nemocnice. Tak povedzte mi, toto je tá odborná diskusia založená na faktoch a argumentoch? Akože opäť sa musím vrátiť k tomu, že stále hovoríte o tej odbornosti, vecnosti a presnosti, akí ste vy bohorovní a stále sa snažíte vtláčať do verejnosti teda takú tú mienku toho, že ako vláda utrpela rozhodnutím Ústavného súdu. Ale to nie my, ale vy ste schytali debakel, pretože sama veľmi dobre viete, že toto je len smietkou toho, čo vládna koalícia teraz opraví, a je to aj dôkazom toho, že demokratické a základné inštitúcie tohto štátu pracujú tak, ako majú. Ústavný súd dal nález, my ho opravíme a všetko je takpovediac s kostolným poriadkom. A najviac ma pobavilo to, keď ste tu vymenovali teda všetky tie pozície a školy, ktorými ste prešli, a stále hovoríte o tej odbornosti a vecnosti a vecných argumentov a neviem o čom všetkom, a je asi najsmutnejšie to, že ľudia, ktorí veria tomu, že na svete existuje viac ako 76 pohlaví, chcú s nami o niečom vecne diskutovať (smiech sále), založení... založení na vecných, odborných argumentoch, tak ja potom tomu naozaj nerozumiem. Ďakujem. (Potlesk. Reakcie z pléna. Ruch v sále.)
16. schôdza NR SR - 1.deň - A. dopoludnia
Dátum: 2024-07-15
Poslanec: Bartek, Michal (HLAS - SD)
Druh vystúpenia: Vystúpenie s faktickou poznámkou

38. Ďakujem veľmi pekne za slovo. Pani kolegyňa, opýtali ste sa ma v rozprave, že čomu rozumiem. Viete? Vy ste taká typická zástupkyňa Progresívneho Slovenska. Všade ste boli, všetko ste videli, všetkému rozumiete, a keby vám zobrali ten počítač, ktorý ste tam mali tak ste stratená ako ihla v kope sena, pani kolegyňa. Dobre? Takže toto si trošku sporiadajte. A mňa normálne udivuje to, že v akom paralelnom vesmíre vy asi žijete. Vy ste utreli totálny debakel na Ústavnom súde. Úrad špeciálnej prokuratúry – zrušenie v poriadku. Novela trestných kódexov – v poriadku. A aj proces prijímania týchto zmien – v poriadku. A vy tu blúznite o nejakom debakli vládnej koalície. Ja naozaj neviem, či som sa zbláznil ja, alebo niekto iný, pretože, že nemáte vôbec hanbu toto tu rozprávať, a do toho, samozrejme, zapletiete, do vášho vystúpenia, všetko, Orbána, Ukrajinu, naozaj všetko. Ako je toto normálne, že naozaj nemáte hanbu a Boha pri sebe, že sem predstúpite pred plénum Národnej rady a splietate takéto somariny?
15. schôdza NR SR - 10.deň - B. popoludní
Dátum: 2024-06-26
Poslanec: Bartek, Michal (HLAS - SD)
Druh vystúpenia: Vystúpenie s faktickou poznámkou

100. Ďakujem veľmi pekne za slovo, pán predsedajúci. Ďakujem aj vám, pani poslankyňa, za vystúpenie v rozprave. Možno iba trošku doplním, že, a využijem aj túto príležitosť zareagovať na vás, keď ste teda povedali, že takýto významný úrad si zaslúži vedenie riadne a tým pádom predsedu, predsedníčku tohto úradu, ale využijem aj pri tejto príležitosti, myslím si, aj verejne sa poďakovať poverenej podpredsedníčke úradu pani Anne Vittekovej, ktorá úrad dlhodobo viedla ako poverená podpredsedníčka riadením ešte aj za dvoch teda predchádzajúcich vlád, či už Matoviča, Hegera alebo pána Ódora, ktorí teda nenominovali nikoho na tento úrad. A tak využijem aj túto príležitosť, aby som sa jej poďakoval za profesionálne vedenie úradu v čase, kedy nebol vymenovaný predseda. Ďakujem.
15. schôdza NR SR - 10.deň - B. popoludní
Dátum: 2024-06-26
Poslanec: Bartek, Michal (HLAS - SD)
Druh vystúpenia: Vystúpenie s faktickou poznámkou

16. Ďakujem veľmi pekne za slovo. Pán Spišiak, ja musím povedať naozaj, že ste jeden z mála, ktorého príspevky sa mi naozaj páčia z Progresívneho Slovenska, pretože aj keď sa jedná o koalíciu alebo opozíciu, vždy viete vyzdvihnúť aj tie pozitíva a mňa naozaj teší váš aj pozitívny vklad aj pozitívne slovo, ktoré odznelo na vášho teda aj kolegu bývalého pána, pána Gašpara. Myslím si, že aj moji kolegovia v predchádzajúcich faktických na vás dobre zhrnuli to, že skutočne na Slovensku platí tá prezumpcia neviny a postupujeme absolútne v súlade s legislatívnym procesom. Toto miesto patrí strane SMER – slovenská sociálna demokracia. Osobne si myslím, že najväčším ortieľom, ktorý aj predurčuje Tibora Gašpara na túto pozíciu, je viac ako 130-tisíc preferenčných hlasov, ktoré získal v uplynulých parlamentných voľbách, čo skutočne nie je zanedbateľné množstvo, tak ja mu prajem, nech sa mu v tej funkcii darí a pevne verím, pevne verím, že bude možno prínosom aj pre tento parlament. Ďakujem.
15. schôdza NR SR - 10.deň - A. dopoludnia
Dátum: 2024-06-26
Poslanec: Bartek, Michal (HLAS - SD)
Druh vystúpenia: Vystúpenie s faktickou poznámkou

88. Ďakujem veľmi pekne za slovo. Pán kolega Baška, ďakujem aj za váš naozaj veľmi pragmatický, normálny vklad do tejto diskusie, kedy ste tam naozaj priniesli rozum a myslím si, že každý chápajúci v tejto sále chápe tie vaše argumenty, ktoré ste predložili, ale vysvetľovať niečo kolegom z OĽANO, to je ako hádzať hrach na stenu. Tuto som aj videl, však kolegyňa Mesterová sa zavzdušňovala nad vami teda, že ako je možné, ako stínate hlavy hlava-nehlava. No už len závisí osud Slovenska od toho, či pán Šipoš bude na čele tohto výboru, alebo nebude. Tak zase nebuďme, nebuďme príliš smiešni. Jasne ste aj garantovali, viete, ja sa stále zamýšľam, že čo im na tom tak vadí, keď oni nerobili nič iné. Veď jasne sa aj deklarovalo, že ten výbor ostáva opozícii. Veď nech sa dohodnú, koho tam dajú. My im nič nekradneme, nerušíme demokraciu. A dobre ste povedali, my stále postupujeme aj pri odvolávaní pána Šipoša v súlade s rokovacím poriadkom. Tak zase aké krivenie demokracie alebo prehýbanie práva? Viete, to sú také neuveriteľné, nevídané bludy, ktorým ja tu naozaj nerozumiem už odkedy tu sedím, lebo ja mám pocit, že my každý deň krágľujeme tú demokraciu, ale to naozaj je neuveriteľné, aký obraz sa tu snaží opozícia, opozícia vykresliť, a je hrozné aj, koľko, koľko ľudí tomu verí a naozaj aj práve kvôli takémuto správaniu sme svedkami tých rôznych udalostí, ktoré sa stali napríklad aj v Handlovej, že opozícia tu stále, ako ste aj povedali, vytvára obraz, že lámeme demokraciu a neviem, čo všetko. A stala sa tu, pán Baška, aj dobre ste reagovali aj na kolegu Pročka, keď povedal, že kedy vy alebo pán Viskupič, že ako on sedí na tej Trnavskej župe, a pán Pročko tam povedal jednu dobrú vec, na ktorú ste tiež reagovali, že teda župan Viskupič je teda župan OĽANO, ale už je teraz v PS-ku, tak neviem, pán Dubéci, dohodnite sa s tým Pročkom, že teda je u vás, či ste tam vytvorili koalíciu, či ako to je. Ďakujem veľmi pekne.